Barzanîtî

Barzanîtî an jî barzanîzm, îdeolojiyeke siyasî ye ku bi eşîra Barzanî û Partiya Demokrat a Kurdistanê ya ser bi barzaniyan ve girêdayî ye.

Barzanîzm bi piranî ji ramanên Mistefa Barzanî û hinekî jî ji ramanên Mesûd Barzanî tê. Barzanîzm îdeolojiyeke rastgir e û prensîbên wê yên bingehîn neteweperestiya kurd, populîzm, komarparêzî, kapîtalîzma civakî, dadperweriya civakî, kevneperestiya civakî, antîkomunîzm, welatparêzî û kevneperestiya neteweyî ye. Tevî ku olê wekî parçeyek nasnameyê dide nasîn jî, ew piştgirî dide laîkbûna dewletê. Mesûd Barzanî û bavê wî Mistefa Barzanî her du jî xwedî perwerdeyên dînî bûn, ji ber ku Mistefa Barzanî birayê biçûk ê Ebdulselam Barzanî û kurê Şêx Mihemed Barzanî bû, ku şêxên Neqşbendî dihatin naskirin. Mesûd Barzanî da zanîn ku îslam û Kurdistan "bi hev ve girêdayî ne" û îdia kir ku cîhadiyên radîkal "xiyaneteke mezin" li îslamê kirine, ku ew wek "dînê tolerans, hezkirin, aştî û biratiyê" bi nav kir. Barzanîzm îdeolojiya neteweperweriya kurdî ye ku li derdora kurdan hatiye avakirin, her çiqas etnîsîteyê û dînên cuda cudatiyê nake, heta ku ew welatparêzên Kurdistanê ne. Rexnegirên Barzanîzmê îdia dikin ku ew îdeolojiya eşîrtiyê ye, lê di bin serokatiya PDKya Barzanî de, binesaziya Herêma Kurdistanê nûjen bû û li herêmê veberhênanên biyanî, zêdekirina xwendinê û geşkirina geştiyariyê.Fischbach, ed. Biographical encyclopedia of the modern Middle East and North Africa (Gale Group, 2008) p 161. Di siyaseta kurdan de barzanîzm hevrikê kevneşopî yê apoîzmê ye. Dema ku barzanîzm zêdetir kevneperest, dînperest û etnoneteweperest e, tê bawerkirin ku apoîzm lîberaltir, pêşverûtir û pirçandîtir e û ferq û cudahiyên wan wek ya komarî û demokratên Dewletên Yekbûyî yên Amerîkayê (DYA) û yên Erdoğanîzm û Kemalîzm ên li Tirkiyeyê dihatin dîtin.

 Mijarên têkildar 
 Apocîtî
 Dijbarzanîtî
 Erdoğanîzm
 Kemalîzm
 Talebanîtî

 Çavkanî 

Kategorî:Dîroka Kurdistanê
Kategorî:Îdeolojiyên siyasî
Kategorî:Kurdayetî
Kategorî:Mistefa Barzanî
Kategorî:Neteweperweriya kurd
Kategorî:Neteweperweriya kurdî
Kategorî:Neteweperwerî
Kategorî:PDK
Kategorî:Siyaseta Iraqê